cyanic-selkie/wikianc huggingface dataset:
Անիծած հարսը
«Անիծած հարսը», բալլադ, որի հեղինակը հայ գրող Հովհաննես Թումանյանն է։ Բալլադի սյուժեն վերցված է ժողովրդական բանահյուսությունից։
Երաշխավորություն
Երաշխավորը պարտապանին մատուցած ծառայությունների համար ունի վարձատրության իրավունք, եթե այլ բան նախատեսված չէ պայմանագրով։
Տես նաև
Կատեգորիա:Քաղաքացիական իրավունք Կատեգորիա:Իրավական եզրեր
Անիծած հարսը
Պատմություն
Բալլադը գրվել է 1898 թվականին։
Եղիշե Չարենցի անվան գրականության և արվեստի թանգարանի Թումանյանի համար 39 ֆոնդում պահվում է մեկ ինքնագիր` «Ժողովրդական լեգենդա» ենթավերնագրով։
Թումանյանի ընտանիքի արխիվում պահվում են սևագրության տարբերակներ, որոնք հրապարակել է Ա. Ինճիկյանը։
Եղիշե Չարենցի անվան գրականության և արվեստի թանգարանի Թումանյանի համար 1354 և համար 1355 ֆոնդերում պահվում են Թիֆլիսում տպագրված բանաստեղծությունների և Բաքվում տպագրված բանաստեղծությունների` գրողի սեփական օրինակները, որոնց վրա Թումանյանը աշխատել է ։
«Ժողովրդական լեգենդա» ենթավերնագրով առաջին անգամ տպագրվել է «Մուրճ» ամսագրում, 1901, համար 3, էջ 65-68, այնուհետև` Թիֆլիսում տպագրված բանաստեղծությունների ժողովածուում, էջ 58-60 և Թիֆլիսում տպագրված լեգենդների ժողովածուում, էջ 15-17, Բաքվում տպագրված բանաստեղծությունների ժողովածուում, էջ 78-80, 1909, էջ 165-167, Կ. Պոլսում տպագրված բանաստեղծությունների ժողովածուում, էջ 81-83, ապա` Երկերի ժողովածուի առաջին հատորում, 282-284։
Սյուժե
Մի հայ շենում լինում է մի գեղեցիկ հարս։ Մի անգամ նա դուրսը նստած իր շքեղ մազերի հետ էր խաղում և երգ ասում, այդ ժամանակ նրա ծեր սկեսուրը հոպոպ կանչելով մտնում է ներս ու անիծում է հարսին։ Հարսը հոպոպ է դառնում և դուրս է թռչում պատուհանից։ Եվ մինչև այսօր դաշտերի մեջ թափառելով` հիշում է, թե ինչպես է սկեսուրն անիծել իրեն։
Ծանոթագրություններ
Կատեգորիա:Հովհաննես Թումանյանի բալլադներ
Քըրշեհիրի մարզ
Քըրշեհիրի մարզ (Kirşehir ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Տես նաև
Կատեգորիա:Քըրշեհիրի մարզ
Արևի պես պայծառ մոմը
Սյուժե
Տղան անտառում շատ գեղեցիկ ծաղիկ է գտել և երազում է այն նվիրել նորապսակներին։ Նա խնամում է ծաղիկը և իր ընկերոջ հետ պահպանում է այն վայրի գազաններից։ Բայց ամենադժվարն այն է, որ գաղտնի պահի նվիրական տեղը, որպեսզի հարսանիքից առաջ «Արեգակնային մոմի» մասին ոչ մեկը չիմանա։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռիգայի կինոստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:1986 ֆիլմեր Կատեգորիա:Բնօրինակում անաղբյուր հոդվածներ
Սորոչինկա (գյուղ, Կրիվոե Օզերոյի շրջան)
Սորոչինկա (Сорочинка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Սորոչինկա գյուղում բնակվում էր 12 մարդ։ Բնակավայրը զբաղեցնում է 0,196 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի գյուղեր
Հովազաձորի գերիները
Վախթանգ Անանյանի (1956 թ.) վիպակն արժանացել է մրցանակի։ Նրա «Հովազաձորի գերիները» վիպակի հիման վրա գրված սցենարով նկարահանվել է «Հովազաձորի գերիները» կինոնկարը։ «Հովազաձորի գերիները» վեպում բնանկարիչ գրողը ընթերցողի առջև բացում է մի նոր կախարդանքների աշխարհ, հրաշքների մի նոր գանձարան, որով գերում է մանուկ ու մեծ ընթերցողին։ Այս ստեղծագործությունը մեծ ճանաչում բերեց Վախթանգ Անանյանին:
Իրբիդի մարզ
Իրբիդի մարզ (محافظة إربد), մարզ Հորդանանի հյուսիսարևմտյան հատվածում։ Վարչական կենտրոնը համարվում է Հորդանանի երկրորդ ամենամեծ քաղաքը՝Իրբիդը։
Ըստ 2015 թվականի մարդահամարի տվյալների, մարզի բնակչությունը կազմում է 1 770 158 մարդ և Իրբիդի մարզը համարվում է երկրի 2-րդ ամենաշատ բնակչություն ունեցող վարչական միավորը։
Աշխարհագրություն
Հարավ-արևելքում Իբրիդի մարզը սահմանակցում է Ալ-Մաֆրակի և Ջարաշի մարզերին, հարավում սահման ունի Աջլունի և Բալքայի մարզերի հետ։ Հարավ-արևմտյան մասը Հորդանանի սահմանն է Պաղեստինի հետ։
Արևմտյան հատվածում գտնվում է Հորդանանի և Իսրայելի սահմանը, որն անցնում է Հորդանան գետով։ Հյուսիսում սահմանակցում է Սիրիայի Արաբական Հանրապետության Դառաայի մարզին։ Սիրիայի և Հորդանանի սահմանը անցնում է նաև Յարմուք գետով։
Վարչական բաժանում
Իրբիդի մարզը վարչականորեն բաժանված է 9 շրջանների։ Շրջանի կարգավիճակ ունի նաև վարչկենտրոն Իրբիդ քաղաքը։
Ծանոթագրություններ
Կատեգորիա:Հորդանանի մարզեր Կատեգորիա:Հորդանանի վարչական բաժանում
Վայդա-Գուբա (գյուղ, Պեչենեգսկի շրջան)
Վայդա-Գուբա (Вайда-Губа, Vaitolahti), գյուղ Ռուսաստանի Մուրմանսկի մարզի Պեչենեգսկի շրջանի կազմում։
Բնակչությունը 2010 թվականին գրանցված տվյալներով կազմում էր 94 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Պեչենեգսկի շրջանի բնակավայրեր
(7005) Հեննինգհակ
Միջին հեռավորությունը Արեգակից կազմում է 2,418947 ա. մ., առավելագույնը մոտենում է 2,179 ա. մ. հեռավորության վրա և հեռանում 2,6589 ա. մ. ։ Արեգակի շուրջ մեկ ամբողջական պտույտ է կատարում 1374,16 երկրային օրվա ընթացքում, իր ուղեծրով շարժվելով միջինում 0,261978 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,17° անկյուն։
Բառերից քառակուսի
Պատմություն
Ամենահին բառերի քառակուսին, հնարավոր է, եղել է լատինական ետևառաջ (պալինդրոմ) կարդացվող քառակուսի  SATOR-ը՝ 1990-ական թվականներին։ Այդպիսի քառակուսիները գտնում էին ձեռքով, ինչը զուգորդված է եղել մեծ դժվարությունների հետ։ Հայտնի է եղել միայն 2×2, 3× 3, 4× 4,  5× 5 չափսերով մի քանի քառակուսիներ։
Հրապարակում
«Գիտություն և կյանք» ամսագրում «Հոգեբանական պրակտիկում» խորագրի տակ  Սերգեյ Մելանտիկովի գրության մեջ հրապարակված է եղել հոդված « Բառերի քառակուսի»-ների մասին, որում  ասվել է. «Գիտություն և կյանք» ամսագրում հաճախակի հրապարակվել են խնդիրներ, որոնցում պահանջվում էր բառերով լցնել քառակուսի մատրիցներ 2× 2, 3×3, 4×4, 5×5 չափերով այնպես՝ որ ուղղաձիգ և հորիզոնական բառերը չկրկնվեն (տեսնել, օրինակ՝ համար 1, 1975 թ., համար 6, 1977 թ.):
«Ինտելեկտուալ խաղեր» ամսագրում, որը հրատարակվել է Չելյաբինսկում, խմբագրության կոլեգիալ անդամ և մարզում ինտելեկտուալ խաղերի հայտնի մասնագետ Օլեգ Ստեփանովը բերեց երկու «բառերից քառակուսի», որոնցից երկրորդը (տասը բառից) ստեղծել էր Մ. Էսկինիմը։
Առաջինը, ով կիրառել է այս գործում համակարգիչ, եղել է Սերգեյ Մելիկովը, ով ստացել է մի քանի հարյուր «բառերի քառակուսի» 5×5 չափերի և երկու բառերի քառակուսի 6×6 չափերի։ Հետագայում,  օգտագործելով ավելի շատ գոյականներ, նա գտել է մի քանի տասնյակ բառերի քառակուսի 6×6 չափերի, բայց ո՛չ 7×7 և ո՛չ էլ 8×8 չափերի քառակուսիներ  գտնել չի ստացվել։
Օգտագործում գլուխկոտրուկում
Նրանում մնում միայն վերին հորիզոնական տողը և ձախ ուղղաձիգ բառերը, կամ որոշ տառեր փոխարինվում են կետերով և առաջարկում են վերականգնել բոլոր բառերը։
Արտաքին հղում
Կատեգորիա:Բառախաղեր
Մարյա Վյայսյալյա
Մարյա Իլմատար Վյայսյալյա (Marja Ilmatar Väisälä, ), ֆին մաթեմատիկայի և բնական գիտությունների ուսուցչուհի, սիրողական աստղագետ։
Մարյա Վյայսյալյան ֆին հռչակավոր աստղագետ, օպտիկ և գեոդեզիստ Իրյո Վյայսյալյայի աղջիկն է։ Մեկնել է Նամիբիա՝ տեղի դպրոցներում մաթեմատիկա դասավանդելու նպատակով։
Տուրկուի աստղադիտարանում 1942 թ․ սեպտեմբերի 14-ին հայտնաբերել է (1718) Նամիբիա և (2437) Ամնեստիա աստերոիդները ։
Ծանոթագրություններ
Կատեգորիա:Ֆինն աստղագետներ Կատեգորիա:Հելսինկի քաղաքում ծնվածներ Կատեգորիա:Ֆինն մաթեմատիկոսներ Կատեգորիա:Ֆինն մանկավարժներ
Հոսնի Մուբարաք
Հոսնի Մուբարաք (محمد حسني سيد مبارك, ծնվ. ), եգիպտացի ռազմական, քաղաքական և պետական գործիչ և Եգիպտոսի չորրորդ նախագահ 1981-ից մինչև 2011 թ.։ Փոխնախագահ է նշանակվել եգիպտական ռազմաօդային ուժերում ծառայելուց հետո (1975-81 թթ.)։ Ըստ Սահմանադրության նախագահ է նշանակվել 1981 թվականի հոկտեմբերի 6-ի զորահանդեսի ժամանակ Անվար Սադաթի սպանությունից հետո։ 2011 թվականի հունվարի 25-ին Եգիպտոսում բռնկվել են լայնածավալ ժողովրդական ցույցեր, որոնց գլխավոր պահանջը Մուբարաքի ռեժիմի հրաժարականն է։ 2011 թ փետրվարի 10-ի ուշ երեկոյան Մուբարաքը իր լիազորությունները հանձնեց Եգիպտոսի փոխնախագահ Օմար Սուլեյմանին ։ և 2011 թ. փետրվարի 11-ին հրաժարական տվեց՝ փոխանցելով իշխանությունը զինված ուժերի բարձրագույն խորհրդին։
Ծանոթագրություններ
Կատեգորիա:Եգիպտոսի քաղաքական գործիչներ Կատեգորիա:Եգիպտոսի նախագահներ Կատեգորիա:Եգիպտոսի փոխնախագահներ Կատեգորիա:1928 ծնունդներ Կատեգորիա:Մայիսի 4 ծնունդներ Կատեգորիա:Ցմահ դատապարտվածներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Աղդաշ (Էրզրումի գավառ)
Աղդաշ, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 52 կմ արևմուտք, Օվաջիղի հարթավայրում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Քոնյայի մարզ
Քոնյայի մարզ (Konya ili), նահանգ Թուրքիայի Հանրապետության Կենտրոնական Անատոլիա տարածաշրջանում։ Պատմական Գամիրք նահանգի մի մասը։
Սարսափների վաճառողը
Ծաղրածուի ստվերը (Продавец кошмаров), ռուսական Կորոլ ի Շուտ փանկ-ռոք խմբի ութերորդ ստուդիական ալբոմն է, թողարկվել է 2006 թ. դեկտեմբերի 5-ին «Նիկիտին» ձայնագրման լեյբլի կողմից։ «Ռոմ» և «Ջոկեր» երգերի համար նկարահանվել են տեսահոլովակներ։
Ծանոթագրություններ
Կատեգորիա:2006 ալբոմներ Կատեգորիա:Կորոլ ի Շուտի ալբոմներ Կատեգորիա:Կորոլ ի Շուտ
Տրիպտոֆան-փՌՆԹ լիգազ
Տրիպտոֆան-փՌՆԹ լիգազ (ՖՀ 6.1.1.2), ֆերմենտ, որը կատալիզում է հետևյալ քիմիական ռեակցիան
Այս ֆերմենտի երեք սուբստրատներն են ԱԵՖ, տրիպտոֆանը և փՌՆԹ(Trp), իսկ պրոդուկտներն են ԱՄՖ, դիֆոսֆատը և L-տրիպտիլ-փՌՆԹTrp։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-տրիպտոֆան։ փՌՆԹTrp լիգազ (ԱՄՖ-առաջացնող)։ Այս ֆերմենտը մասնակցում է տրիպտոֆանի մետաբոլիզմին։
Կառուցվածքի հետազոտություններ
2007 թվականի դրությամբ հայնտի են այս ֆերմենտի 21 տարբեր կառուցվածքներ ։
Արտաքին հղումներ
Կատեգորիա:ՖՀ 6.1.1 Կատեգորիա:Հայտնի կառուցվածքով ֆերմենտներ
Օվկիանոս (դիցաբանություն)
Օվկիանոս (Ὠκεανός), հունական դիցարանի արգասավորության, համաշխարհային մեծ գետի, հողերի ջրարբիացման, բոլոր գետերի, ակունքների, ծովային հոսանքների, արևին, լուսնին, աստղերին ապաստան տվող աստվածը։ Ըստ Հոմերոսի՝ Օվկիանոսը ոչ միայն աստված է, այլ ամեն ինչի սկիզբը ։ Ըստ Հեսիոդի՝ Օվկիանոսը տիտան է, Գեայի և Ուրանոսի (Երկնքի և Երկրի) որդին, Կրոնի, Հիպերիոնի և Թեայի եղբայրը, Թետիս աստվածուհու եղբայրն ու ամուսինը։ Օվկիանոսն ու Թետիսը լույս աշխարհ բերեցին երեք հարյուր որդի-գետեր (հին հունական գետերի աստվածներ), նույնքան էլ դուստրեր՝ օվկիանիդներ։
Օվկիանոսը չմասնակցեց տիտանների հարձակմանը իր հոր վրա, ինչպես նաև տիտանների և Զևսի ճակատամարտին, դրա համար էլ կարողացավ պահպանել իր բարձր դիրքը  ։
Ըստ Ապոլլոդրոսի՝ Օվկիանոսը Զևսի առաջին կնոջ՝ Մետիսի և Պրոմեթևսի հայրն է։ Աստվածները նրան համարում են իրենց ծերացած ծնողը, հոգ են տանում նրա մասին՝ չնայած որ նա ապրում է առանձնության մեջ։ Հեռավոր արևմուտքում Օվկիանոսը գծում է կյանքի և մահվան սահմանը, այդտեղ էր գտնվում անդրերկրային թագավորությունը։.
Նրա ջրերից ծնվում է Պեգասը ։ Էսքիլեսը թևավոր ձիուն համարում էր Օվկիանոսի սեփականությունը։
Որոշ այլ աղբյուրների համաձայն՝ Օվկիանոսի զավակներն են համարվում Տրիպտոլեմոսը և Կերկոպսը, ինչպես նաև Ստիքսը՝ Եքիդնայի մայրը։
Օվկիանոսին է նվիրված 83-րդ օրփեոսյան հիմնը։ Օվկիանոսը Էսքիլեսի «Պրոմեթևսը շղթայված» ողբեգության գործող անձանցից մեկն է։
Ըստ Անդրոն Հալիկառնասցու՝ Օվկիանոսի կանայք են համարվել նաև Պարֆենոպան և Պոմֆոլիգան։
Հունական դիցարանում, ի տարբերություն Պոսեյդոնի, Օվկիանոսի կերպարն ամբողջական չէ։
Ծանոթագրություններ
Կատեգորիա:Տիտաններ և տիտանուհիներ
Դոբրոպոլիե (գյուղ, Բորզնայի շրջան)
Դոբրոպոլիե (Добропілля), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Դոբրոպոլիե գյուղում բնակվում էր 53 մարդ։
There’s Nothing Holdin' Me Back
There’s Nothing Holdin' Me Back, երգ՝ ձայնագրված կանադացի երգիչ և երգահան Շոն Մենդեսի կողմից նրա Illuminate երկրորդ ստուդիական ալբոմի համար։ Թողարկվել է 2017 թվականի ապրիլի 20-ին որպես ալբոմի երրորդ սինգլ Island և Universal լեյբլներում։ Երգը գրված է Շոն Մենդեսի, Teddy Geiger, Geoff Warburton և  Scott Harris-ի կողմից, իսկ պրոդյուսերներն են՝ Teddy Geiger և Andrew Maury  :
Կարծիքներ
Երգը ստացել է դրական գնահատականներ երաժշտագետների կողմից և առցանց-հրատարակություններից, որոնք են՝ Billboard, Much , MTV News :
Առևտրային հաջողություններ
Սինգլը ստացել է ոսկե կարգավիճակ Բելգիայում, Իտալիայում և Դանիայում։ «There’s Nothing Holdin' Me Back»-ը հասավ չորրորդ տողին բրիտանական հիթ-շքերթում (UK Singles Chart) և № 18 դիրքում Billboard Hot 100: «There’s Nothing Holdin' Me Back»-ը նաև հասավ № 10 դիրքին Adult Top 40 չարտում և № 12 Mainstream Top 40 (Pop Songs) չարտում։
Տեսահոլովակ
Տեսահոլովակի պրեմիերան կայացել է 2017 թվականի 21 հունիսին։ Տեսահոլովակը նկարահանել են Փարիզում, Ամստրդամում և Բրիտանիայում Ellie Bamber դերասանուհու մասնակցությամբ ։
Կենդանի կատարումներ
Մենդեսը կատարում էր իր երգը Illuminate World Tour համերգային շրջագայության ժամանակ, ինչպես նաև 2017 թվականի հունիսի 9-ին The Graham Norton Show, հունիսի 10-ին Capital FM's Summertime Ball 2017 և հունիսի 19-ին The Tonight Show Starring Jimmy Fallon :
Ծանոթագրություններ
Կատեգորիա:2017 երգեր Կատեգորիա:Շոն Մենդեսի երգեր Կատեգորիա:Սենտիմենտալ սիրային երգեր
Օկտյաբրսկի (գյուղ, Դուվանսկի շրջան)
Օկտյաբրսկի (Октябрьский, Октябрьский), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 264 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Լեո Ֆերրե
Լեո Ֆերրե (Léo Ferré, ), հայտնի ֆրանսիական հեղինակ-կատարող, ֆրանս-իտալական պոետ, թարգմանիչ, երգիչ, կոմպոզիտոր և դաշնակահար։ 46 տարվա կարիերայի ընթացքում 40-ից ավելի ալբոմ է թողարկել։
Կենսագրություն
Լեո Ֆերրեն ծնվել է 1916 թվականի օգոստոսի 24-ին, կազինոյի մենեջերի և դերձակուհու ընտանիքում, որն իտալական ծագում ուներ։ Փոքրուց հետաքրքրություն է ցուցաբերել երաշտության հանդեպ։
1946 թվականին տեղափոֆվում է Փարիզ և սկսում իր երաժշտական կարիերան։ Նա սկսեց գրել տեքստեր, երգել կաբարեում, բացահայտում է իր համար Շառլ Տրենեին և հանդիպում աշխարհահռչակ Էդիթ Պիաֆի հետ։ Պիաֆը խորհուրդ է տալիս նրան հանդես գալ Փարիզում։ Նա սկասեց երգել "Տանիքի ցուլը" կաբարեում, արդյունքում հայտնվեց աֆիշայի վրա՝ Պիեռ Ռոշի և Շառլ Ազնավուրի հետ։
1940-ականների վերջում Լեո Ֆերրեն համաձայնվում է դառնալ անարխիստական հավաքների մասնակից։ Անարխիան մեծ ազդեցություն ուներ նրա արվեստի վրա։ Դրա վառ օրինակն է նրա 1970 թվականին թողարկված Amour Anarchie ալբոմը։
Ֆերրեի ամենահայտնի հիթը 1970 թվականին գրված Avec Le Temps երգն է, որը թարգմանաբար նշանակում է "Ժամանակի հետ": Երգը տեղ գտավ Sur la Scène ալբոմում։ Avec Le Temps երգը կատարել են այնպիսի արտիստներ ինչպիսիք են Դալիդան, Պատրիսիա Կաասը և այլք։
Նրա հայտնի երգերից են "Avec Le Temps", "C'est Extra", "La Vie D'artiste", "Thank You Satan", "Chanson D'automne" և այլն։
Լեո Ֆերրեն մահացել է 1993 թվականի հուլիսի 14-ին երկարատև հիվանդության պատճառով, որի մասին երբեք չի խոսել։ Նրան թաղել են հարազատ Մոնակոյում։
Սկավառակագրություն
Ստուդիական ալբոմներ
Երգեր
Արտաքին հղումներ
Կատեգորիա:Ֆրանսիացի երգիչներ Կատեգորիա:Ֆրանսիացի թարգմանիչներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի դաշնակահարներ Կատեգորիա:Ֆրանսիացի գրողներ Կատեգորիա:Ֆրանսիացի բանաստեղծներ Կատեգորիա:20-րդ դարի դասական կոմպոզիտորներ Կատեգորիա:Ֆրանսիացի երաժիշտներ
(7006) Ֆոլկո
(7006) Ֆոլկո (Folco), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,438576 ա. մ., առավելագույնը մոտենում է 2,1367 ա. մ. հեռավորության վրա և հեռանում 2,7404 ա. մ. ։ Արեգակի շուրջ մեկ ամբողջական պտույտ է կատարում 1390,92 երկրային օրվա ընթացքում, իր ուղեծրով շարժվելով միջինում 0,258821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,71° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ich tu dir weh
Ich tu dir weh («Ես քեզ ցավ եմ պատճառում»), գերմանական Ռամշթայն խմբի երգն է Liebe ist für alle da ալբոմից։ Խմբի թվով քսաներկրորդ սինգլն է, թողարկվել 2010 թ. փետրվարի 5-ին Universal լեյբլի կողմից ։ Երգը սադոմազոխիզմի խնդիրների մասին է, տեքստում ասվում է կնոջ հանդեպ բռնությունների մասին, որին մինչ մահը հալածում են։
Կենդանի կատարում
Գերմանիայում այս երգի կենդանի կատարումը արգելվել էր սադրիչ իմաստի պատճառով ։ սակայն հետագայում արգելքը հանվեց։ Երգը կատարվել է «Liebe ist für alle da» շրջագայության գրեթե բոլոր համերգներին ։
Տեսահոլովակ
Տեսահոլովակը նկարահանել է ռեժիսոր Յոնաս Օքերլունդը ։ Տեսահոլովակը ստացել է «Echo Awards» մրցանակաբաշխության «Bestes Video National» (Լավագույն ազգային տեսահոլովակ) մրցանակը ։
Երգացանկ
թողարկվել է 2000 օրինակ
Ծանոթագրություններ
Կատեգորիա:2010 սինգլներ Կատեգորիա:Ռամշտայնի երգեր
Իտալացին (ֆիլմ)
«Իտալացին», Անդրեա Կրավչուկի ֆիլմը, որը նկարահանվել է 2005 թվականին։ Ֆիլմի պրեմիերան տեղի է ունեցել 2005 թվականի սեպտեմբերի 22-ին Ռուսաստանում։ «Լավագույն արտասահմանյան ֆիլմ» անվանակարգում ՌԴ-ի կողմից առաջադրվել է «Օսկար» մրցանակի, սակայն չի հաջողվել մտնել դեկտեմբերյան շորթ-լիստ։
Սցենար
ԻտալացիՆ մանկատան վեցամյա սան Վանյա Սոլնցևի մականունն է, որին որոշել է որդեգրել երեխաներ չունեցող իտալացի զույգը։ Գավառական մանկատան տղային թվում էր, թե ծնկի իջած արժեր շնորհակալություն հայտնել ճակատագրին՝ իրեն շնորհված շանսի համար, իսկ առջևում նրան էր սպասում արևոտ Իտալիայում անվրդով ու կուշտ կյանքը։ Սակայն արյան կանչը հանգիստ չի տալիս տղային, և նա որոշում է գտնել իր հարազատ մորը։ Հանուն դրա, նա գնացք է նստում և ուղևորվում է այն տարածքի մյուս ծայրը, որտեղ երեխայի խորթ ծնողների տան բարյացակամ պահակը նրան է տալիս նվիրական փողոցի մի տան հասցե։ Ֆիլմը վերջանում է Վանյայի նամակով, որն ուղղված է նրա ընկեր Անտոնին։ Այնտեղ Վանյան հայտնում է, որ նրան հաջողվել է գտնել մորը և իր բաժին երջանկությունը։ Նկարահանումներն անցկացվել են Վիբորգ քաղաքում և նրա շրջակայքում։
Դերերում
Նիկոլայ Սպիրիդոնով-Վանյա-գլխավոր հերոս
Մարիա Կուզնեցովա-Մադամ Ժաննա
Նիկոլայ Ռեուտով-Գրիշա
Յուրի Ցիկով-մանկատան տնօրեն
Դենիս Մոիսենկո-Կոլյան
Անդրեյ Էլիզարով-Տիմոխա
Ալեքսադր Սիրոտկին-«Սեռի»
Վլադիմիր Շիպով
Պոլինա Վոռոբիևա-Նատաշա
Օլգա Շուվալովա-Իռկա
Դարյա Լեսնիկովա-Մուխինի մայրիկ
Ռուդոլֆ Կուլդ-երեխայի տան հսկիչ
Իրինա Օսնովա
Ալեքսանդր Անդրեև
Անդրեյ Դեժոնով
Յուլյա Շուբերևա
Անդրեյ Դեժոնով-հարբած ուղևոր
Մրցանակներ
Գլխավոր դերակատար Նիկոլայ Սպիրիդոնովը մի շարք պարգևներ է ստացել․
Քննադատություն
Հիմնական քննարկումները ծավալվեցին ֆիլմի գաղափարական ուղերձների հետ կապված։ Օրինակ՝ կինոգետ Միխայիլ Տրոֆիմենկովը տեսել է շատ արցունքներ, որը կատարում է սոցպատվեր՝ ամեն ինչ արտասահմանում ռուս երեխաների որդեգրման դեմ պայքարելու համար» ։
«Կինոյի Արվեստ» ամսագրի գրախոսականում նշվում է, որ ֆիլմը ոչ մի կերպ չի համապատասխանում իրականությանը, որ ահա, իբր հերոսը հրաժարվել է քաղցր կյանքից՝ հայրենի հողի հանդեպ սիրո պատճառով, արյան կանչով՝  հողի ու ճակատագրի հանդեպ։ Այն բոլորովին դրա մասին չի։ Այն հիմնարար արժեքների մասին է ։
«Սեանս» ամսագրի էջերում Դմիտրի Սավելևը հատուկ առանձնացնում է «հանգիստ պատմելու ավանդույթը», որտեղ աշխատում է ռեժիսոր Կրավչուկը ։
Արտաքին հղումներ
Կատեգորիա:2005 ֆիլմեր Կատեգորիա:Ռուսական ֆիլմեր Կատեգորիա:«Լենֆիլմ» ստուդիայի ֆիլմեր
Երաշխիք
Երաշխիք, իրավական գործողություն, երբ երաշխիք տված անձը (բանկը, այլ վարկային հաստատությունը կամ ապահովագրական կազմակերպությունը) այլ անձի (պրինցիպալի) խնդրանքով գրավոր պարտավորություն է ստանձնում պրինցիպալի պարտատիրոջ (բենեֆիցիարի) հանդեպ, երաշխիքով ստանձնած պարտավորության պայմաններին համապատասխան, բենեֆիցիարին վճարել դրամական գումար՝ վերջինիս կողմից գրավոր պահանջ ներկայացնելիս։
Երաշխիքի հետ կապված հարաբերությունները կարգավորվում են ՀՀ Քաղաքացիական Օրենսգրքի 24-րդ գլխի §5-ով։ Երաշխիքը հանդիսանում է պարտավորությունների կատարման ապահովման տարածված միջոցներից մեկը։ Երաշխիքն ապահովում է բենեֆիցիարի հանդեպ պրինցիպալի պարտավորության (հիմնական պարտավորության) պատշաճ կատարումը։ ՀՀ Քաղաքացիական օրենսգրքի 383-րդ հոդվածը տալիս է սահմանում է երաշխիքի հասկացությունը. «Երաշխիք տված անձը (բանկը, այլ վարկային հաստատությունը կամ ապահովագրական կազմակերպությունը) այլ անձի (պրինցիպալի) խնդրանքով գրավոր պարտավորություն է ստանձնում պրինցիպալի պարտատիրոջ (բենեֆիցիարի) հանդեպ, երաշխիքով ստանձնած պարտավորության պայմաններին համապատասխան, բենեֆիցիարին վճարել դրամական գումար` վերջինիս կողմից գրավոր պահանջ ներկայացնելիս»։ Փաստորեն, ի տարբերություն Երաշխավորության՝ Երաշխիքի դեպքում երաշխավորը ֆինանսական կազմակերպությունն է։ Բանկային երաշխիքը որպես ֆինանսական ծառայության տեսակ ենթադրում է նաև վարձատրություն։ Երաշխիքը կարող է լինել ինչպես անհետկանչելի, այնպես էլ՝ հետկանչելի, պայմանով կամ առանց որևէ պայմանի։ Երաշխիք տված անձի (բանկի, այլ վարկային հաստատության կամ ապահովագրական կազմակերպության)պրինցիպալի նկատմամբ հետադարձ պահանջի հարաբերությունները կարգավորում է ՀՀ Ք.Օ. 394 հոդվածը՝ ''1. Երաշխիք տված անձի` երաշխիքով բենեֆիցիարին վճարված գումարները հետադարձ կարգով պրինցիպալից պահանջելու իրավունքը սահմանվում է երաշխիք տված անձի և պրինցիպալի համաձայնությամբ։ 2. Երաշխիք տված անձն իրավունք չունի պրինցիպալից պահանջել հատուցելու երաշխիքի պայմաններին չհամապատասխանող կամ բենեֆիցիարի առաջ երաշխիք տված անձի պարտավորության խախտմամբ բենեֆիցիարին վճարված գումարները, եթե այլ բան նախատեսված չէ երաշխիք տված անձի և պրինցիպալի համաձայնությամբ։ Երաշխիք տված անձը մերժում է բենեֆիցիարի պահանջը, եթե այդ պահանջը կամ դրան կից փաստաթղթերը չեն համապատասխանում երաշխիքի պայմաններին կամ երաշխիք տված անձին ներկայացվել են երաշխիքով սահմանված ժամկետի ավարտից հետո։ Երաշխիք տված անձը պարտավոր է բենեֆիցիարին անհապաղ տեղեկացնել նրա պահանջը մերժելու մասին։ Բենեֆիցիարի առջև երաշխիքով նախատեսված երաշխիք տված անձի պարտավորությունը սահմանափակվում է այն գումարից, որով տրված է երաշխիքը։
Բենեֆիցիարի առջև երաշխիք տված անձի երաշխիքով պարտավորությունը դադարում է՝
Արտաքին հղումներ
Կատեգորիա:Քաղաքացիական իրավունք Կատեգորիա:Բանկային իրավունք Կատեգորիա:Վարկ
Ն. Պ. Ռաևի կանանց բարձրագույն պատմա-գրականագիտական դասընթացներ
Պատմություն
Սանկտ Պետերբուրգի Նիկոլայ Ռաևի բարձրագույն պատմա-գրականագիտական կանանց դասընթացները կանանց բարձրագույն կրթության համակարգ մտան համեմատաբար ուշ, սակայն նշանակալի հետք թողեցին 20-րդ դարի սկզբի ռուսական մշակույթում, հիմնականում փայլուն մանկավարժական կազմի ուժերի շնորհիվ։
Դասընթացների կազմակերպումը Ռուսական կայսրության պետական խորհրդական Նիկոլայ Պավլովիչ Ռաևին թույլատրվեց 1905 թվականի դեկտեմբերի 3-ին ։ Կազմակերպական փուլը ավարտվեց 1906 թվականի աշնանը, երբ սկսվեց ունկնդիրների պարբերական ուսուցումը։
Դասընթացներում ուսումնառությունը իրականացվում էր երկու ֆակուլտետներում Դասընթացների պատմա-գրականագիտական ֆակուլտետում դասավանդում էին դասախոսներ Կոնստանտին Ագգեևը (աստվածաբանություն), Ալեքսանդր Վվեդենսկին (փիլիսոփայություն), Նեստոր Կոտլյարևսկին (ընդհանուր գրականություն), Վասիլի Սիպովսկին (ռուսական գրականություն), Սերգեյ Սերեդոնինը (ռուսական պատմություն), Ֆադեյ Զելինսկին (Հունաստանի պատմություն), Պավել Միտրոֆանով (Հռոմի պատմություն), Վ. Ի. Պրոտասով (լատիներեն լեզու)։
Իրավաբանական ֆակուլտետում դասավանդում էին, Լյուբոմիր Դիմշան, Լև Պետրաժիցկին (իրավունքի հանրագիտարան), պրոֆեսոր Վլադիմիր Կուզմին-Կարավաևը (քրեական իրավունք), Միխայել Ռեյսները (պետական իրավունք)։
Դասընթացների տնօրեն Նիկոլայ Ռաևը 1907 թվականի օգոստոսի 1-ին խնդրեց դասընթացների պրոֆեսորներ հաստատել Սանկտ Պետերբուրգի համասարանի իրավաբաններ Էրվին Գրիմին, Միխայել Պերգամենտին, Իվան Օզերովին և դասընթացների դասախոսներ պրիվատ-դոցենտներ Եվգենի Անիչկովին, Վ. Ն. Սպերանսկուն (իրավունքի փիլիսոփայության պատմություն), ինչպես նաև Տեխնոլոգիականինստիտուտի դասախոս Միխայիլ Բերնացկուն։
1908 թվականից դասընթացները տեղակայվեցին Սանկտ Պետերբուրգի Գորոխովայա փողոցի № 20 տանը։
Այդ ընթացքում դասընթացներում դասավանդելու հրավիրվեցին Իվան Անդրեևը, Իննոկենտի Աննենսկին, Վ. Բ. Ելյաշևիչը, Նիկոլայ Կարինսկին, Պավել Լյուբլինսկին, Պյոտր Ստրուևը և Բ. Մ. Ֆարմակովսկին։ 1908 թվականի սեպտեմբերի 9-ին Նիկոլայ Ռաևը դիմեց օկրուգային հոգաբարձուին լրացուցիչ դասընթացների պրոֆեսոր հաստատել սլավոնական բանասիրության դոկտոր Ալեքսանդր Պոգոդինին։ Մեկ ամիս անց, նոյեմբերի 8-ին Ռաևը հայտնեց դասընթացներում ցանկացողների համար հին հունարեն լեզվի դասավանդման վերաբերյալ իր որոշման մասին, ինչի կապակցությամբ նա հրավիրեց պետական խորհրդական Ստեփան Ցիբուլսկուն, միաժամանակնա միջնորդեց պրոֆեսոր հաստատել Ֆեոդոր Բրաունին, որպես վիճակագրության դասախոս հրավիրվեց Ռոման Օրժենցկին։ Դասընթացներում դասախոսում էր նաև Սերգեյ Ռոժդեստվենսկին։
Դասընթացների ունկնդիրներից լայնորեն հայտնի էր միայն Աննա Ախմատովան, որը տեղափոխվել էր Կիևի բարձրագույն կանանց դասընթացների իրավաբանական բաժնից։ Ն. Պ. Ռաևի դասընթացների հետ է կապվում նաև 20 դարի սկզբի գրաքննադատ Տաիսա Յակովլևնա Գանժուլևիչի (1880-1936) անունը։
Դասընթացներում դասավանդում էին Լև Շչերբան, Նիկոլայ Լոսսկին (մարտ 1914), Սեմյոն Ֆրանկը, Ա. Ի. Զաօզյորսկին, Ալեքսանդր Վասիլևը (սեպտեմբեր, 1914), Պավել Սակուլինը, Նիկոլայ Օտտոկարը (մայիս, 1915), Ա. Ի. Մալեինը (փետրվար, 1914), Վլադիմիր Պերետցը (նոյեմբեր, 1916), О. Կ. Նեդզվեցկայան (նոյեմբեր, 1916)։
Նիկոլայ Պավլովիչ Ռաևը դասընթացների տնօրենն էր հիմնադրման օրվանից մինչև 1916 թվականի օգոստոսի 30-ը, երբ նա նշանակվեց Ռուսական կայսրության Սրբազան կառավարման Սինոդի օբեր դատախազ։
Ալի Ջավան
Ալի Ջավան (Əli Cavan,, Ali Javan, ), ադրբեջանական ծագմամբ ամերիկացի ֆիզիկոս։
ԱՄՆ Գիտությունների ազգային ակադեմիայի անդամ (1974) ։ Ալբերտ Էյնշտեյնի անվան մրցանակ է ստացել համաշխարհային գիտության մեջ ներդրած ավանդի համար ։ Ալի Ջավանը ճանաչված լուսատու է լազերների և քվանտային էլեկտրոնիկայի ոլորտում, լազերային հեռուստա և ռադիոկապի բնագավառում բազմաթիվ հետազոտությունների հեղինակ։ Գազային լազերի գյուտարար (1960) ։
Կենսագրություն
Ծնվել է ադրբեջանական ընտանիքում Իրանի տարածքում ։ Նրա ծնողները Թավրիզից էին ։ Սովորել է Թեհրանի համալսարանում (1947-1948)։ 1948 թվականին տեղափոխվել է ԱՄՆ, որտեղ 1954 թվականին ստացել է փիլիսոփայության դոկտորի կոչում։ 1958-1961 թվականներին աշխատել է Նյու Ջերսիի Bell Telephone Labarotories-ում։ 1960 թվականից՝ Մասաչուսեթսի տեխնոլոգիական ինստիտուտում, որտեղ 1964 թվականին ստացել է պրոֆեսորի կոչում։
Ուսումնասիրությունները վերաբերում են քվանտային էլեկտրոնիկայի և դրա օգտագործմանը, լազերային սպեկտրոսկոպիային։ Սկիզբ դրեց գծային սպեկտրոսկոպիային։ 1960 թվականին առաջարկել է գազային լազերը և կառուցել այն Վ. Բենեթի և Դ. Էրրիոտի հետ համատեղ։ 1963 թվականին Չ. Թաունսի հետ կրկնել է Մայքելսոնի փորձը՝ օգտագործելով հելիում-նեոնային լազերը, Ու. Բենեթի և Ուիլլիս Լեմբի հետ հայտնաբերել է (1963) լազերի ելքային հզորության ռեզոնանսային անկման երևույթը ուժեղացման գծի կենտրոնում («Լեմբայի ձախողում»)։ 1966 թվականին նա կառուցել է նորաձևության հատման էֆեկտի տեսությունը և դիտել այն 1969 թվականին։ Գազային լազերը առաջին շարունակական թեթև լազերն էր, որը հնարավոր դարձրեց դրա օգտագործումը հեռահաղորդակցության ոլորտում մանրաթելային օպտիկայի տեխնոլոգիայով։ Ալի Ջավանի գյուտը հեռահաղորդակցության ոլորտում նոր տեխնոլոգիաների զարգացման նոր ուղենիշ է դարձել, հոլոգրաֆիան գործնական է դարձրել, ինչպես նաև օգտագործվում է UPC կոդային վերահսկիչներում։ Նա նաև լույսի արագության և լազերային սպեկտրոսկոպիայի բացարձակ ճշգրիտ չափման գործընթացների ուսումնասիրման հետազոտությունների հեղինակ է ։ Մշակել է լուսային տատանումների բացարձակ հաճախականության չափման մեթոդ և ոչ գծային ֆլուորեսցենցիայի (1970) մեթոդ ։ Բացել է սպեկտրալ գծի բախումը։ Նրան հաճախ անվանում էին Արևելյան Էյնշտեյն և լազերի հայր։ Գիտնականի գյուտերն ու հայտնագործությունները լայնորեն կիրառվում են բժշկական և տեղեկատվական-համակարգչային տեխնոլոգիաներում։
ԱՄՆ Գիտությունների ազգային ակադեմիայի, ամերիկյան գիտությունների և արվեստի ակադեմիայի անդամ։ Տրիեստի գիտության խթանման հիմնադրամի պատվավոր անդամ է։ Մասաչուսեթսի տեխնոլոգիական ինստիտուտի պրոֆեսոր (MTI, Քեմբրիջ, ԱՄՆ)։ Պարգևատրվել է գիտական աշխարհում բարձրագույն պարգևներից մեկի Ալբերտ Էյնշտեյնի մրցանակով և Ամերիկայի օպտիկական ընկերության Ֆրեդերիկ Այվսի մեդալով։
Իսպանացիներ
Իսպանացիներ (ինքնանվանում՝ Pueblo español), Պիրենեյան թերակղզում ապրող ժողովուրդ։ Իսպանացիներն առաջացել են թերակղզու բնիկների, վեստգոթերի, կելտա-իբերացիների, հռոմեացիների և մավրերի խառնման արդյունքում։ Խոսում են իսպաներեն, արագոներեն, աստուրերեն։ Իսպանացիների թվաքանակն ամբողջ աշխարհում հասնում է մոտ 47 միլիոնի, որի մեծ մասը բնակվում է Իսպանիայում (ավելի քան 40 մլն), մյուսներն ապրում են Արևմտյան Եվրոպայի և Լատինական Ամերիկայի երկրներում։
1983 թվականին երկրի պատմական բոլոր 17 մասերը ստացել են ինքնավարություն և այժմ ունեն սեփական կառավարություն ու խորհրդարան։ Դրանք են Կատալոնիան, Բասկերի երկիրը, Գալիսիան, Անդալուզիան, Վալենսիան, Էստրեմադուրան, Կանարյան կղզիները, Բալեարյան կղզիները, Կաստիլիա և Լեոնը, Կաստիլիա լա Մանչան, Աստուրիան, Նավարան, Մուրսիան, Ռիոխան, Արագոնը, Կանտաբրիան և Մադրիդը։
Անվան ծագումնաբանություն
Իսպանական առաջին ժամանակագրության («Estoria de Espanna», 1282 կամ 1284) լատինական էպիգրաֆում, որ պատրաստել էր Ալֆոնսո X արքան, արքայի հպատակները խիսպանիս, իսպանական տարբերակով իսպանոս անունով են հիշատակվում.
Այս նույն գրքում խոսվում է Հերակլեսի զարմիկ Էսպանի (Espan) մասին, որ նրանց առասպելական նախնին է ։
Լեզու
Llengües d'Espanya.svgի ռոմանական ճյուղին։ Նրա նախալեզուն ժողովրդական լատիներենն է։ Առավել մոտ է պորտուգալերենին, գալիսերենին և կատալոներենին ։ Վերջին երկուսը կապող օղակ են. գալիսերենը օղակ է հանդիսանում իսպաներենի ու պորտուգալերենի, իսկ կատալոներենը` իսպաներենի ու ֆրանսերենի։ Ավելի քիչ, բայց բավականին նմանություններ կան իտալերենի հետ։
Անգլերենի, չինարենի, ֆրանսերենի, գերմաներենի, արաբերենի, ռուսերենի, պորտուգալերենի հետ իսպաներենը ևս միջազգային լեզու է։ Այն Լատինական Ամերիկայի երկրների մեծ մասում պետական լեզվի կարգավիճակ ունի (բացի Սուրինամից, Բրազիլիայից, Ֆրանսիական Գվինեայից, Գայանայից)։ Իսպաներենը պետական լեզու է նաև Հասարակածային Գվինեայում։ Իսպաներենը տարածված է Ֆիլիպիններում, ԱՄՆ-ի հարավ-արևմուտքում, Արևմտյան Սահարայում ։
Իսպաներենը երբեմն անվանում են կաստիլերեն, քանի որ գրական իսպաներենը ձևավորվել է կաստիլական բարբառի վրա։ Ներկայումս Իսպանիայում խոսում են այլ բարբառներով ևս` արագոնական, անդալուզական, էկստրեմադուրական, հին կաստիլական, լեոնյան և այլն։ լեզվի գրավոր տարբերակը լատինատառ է։
Իսպաներենի նախնական տարբերակը հին իսպաներենն է։ Այդ լեզուն ձևավորվել է այն շրջանում, երբ իսպանացիները արաբներից հետ են նվաճել Տոլեդոն (1085), Կորդովան (1236) և Սևիլյան (1248)։ Այն զարգացել է ֆրանսերենի, Ֆրանսիայի տրուվերների և Պրովանսի տրուբադուրների լեզուների ազդեցությամբ։ Ներկայումս այն փոքր-ինչ փոփոխված պահպանվել է իսպանական հրեաների` սեֆարդների շրջանում, որոնք հաստատվել են Բալկաններում։ Նրանց լեզուն հայտնի է լադինո անունով։
Էթնիկ ծագում
Նախնական շրջանում Իսպանիայի տարածքը բնակեցրել են իբերները, որոնք հետագայում միախառնվել են կելտերին։ Առաջացել է նոր հասարակություն` կելտիբերներ, իսկ երկիրը կոչվել է Իբերիա։ Բացի դրանից` այստեղ ապրել են այլ ծագումով ժողովուրդներ։ Իսպանիան հռոմեացիների կողմից նվաճվելուց հետո կելտիբերները ձուլվել են նրանց` աստիճանաբար վերածվելով իբերա-հռոմեացիների։ 1-ին հազարամյակի սկզբին` 5-րդ դարում, այս տարածք են ներխուժել գերմանական ցեղախմբերը։ Երկիրը ղեկավարել են վեստգոթական արքաները։ 8-րդ դարում հարավից Պիրենեյան գրեթե ողջ թերակղզին գրավում են արաբներն ու բերբերները։ Հաստատվում է արաբական արաքայատոհմերի իշխանություն։ Այդ ժամանակներից գոթական ոչ մեծ թագավորությունները` Աստուրիան, Լեոնը, Արագոնը, Նավարան, սկսում են պայքարը արաբների դեմ, որն ավարտվում է 15-րդ դարում Ֆերդինանդ Արագոնացի արքայի և թագուհի Իզաբելա Կաստիլացու ջանքերով։ Սկսվում է երկրների ու ազգությունների միացման գործընթացը։ 15-րդ դարի վերջին սկսվում է աշխարհագրական նոր հայտնագործությունների դարաշրջանը, որում իսպանացիներն իրենց զգալի դերն են ունեցել իրենց մրցակիցների` Պորտուգալիայի ու Անգլիայի հետ։ Ինչպես այս երկրները, Իսպանիան ևս ուներ մեծ թվով գաղութներ։ Իսպանացիների ու տեղի բնիկների միախառնման արդյունքում նոր ազգություններ են առաջացել Լատինական Ամերիկայում, Ֆիլիպիններում։ Ի տարբերթյուն անգլիացիների, ովքեր, որպես կանոն, չէին ամուսնանում տեղի կանանց հետ, իսպանացիները հեշտությամբ էին խառնամուսնության մասնակիցներ դառնում։ Իսպանացիների մարդաբանական տեսակը միջերկրածովյան է. նրանք աչքի են ընկնում երկարավուն դեմքով, երկար, ուղիղ կամ կեռ քթերով։ Ունեն թուխ մազեր ու մուգ մաշկ, սակայն հանդիպում են և բաց մաշկ ունեցողներ։
Տնտեսություն
Բնակչության զբաղվածությունը տարբերվում է` կախված շրջանից ու էթնիկ խմբերից։ Ամենուրեք տարածված է ոռոգովի հողագործությունը, աճեցնում են ձիթենիներ, խաղող, հատիկաընդեղեն բույսեր։ Հատիկավոր մշակաբույսեր են աճեցնում Անդալուզիայում, Արագոնում, Մեսետում, եգիպտացորեն, կարտոֆիլ, աշորա` հյուսիսային շրջաններում, ցիտրուսային բույսեր` արևելյան ափին։ Անասնապահությունն ու ծովային ձկնորսությունը տարածված է Կատալոնիայում, Աստուրիայում, Բասկերի երկրում։ Մադրիդի շրջանում ևս տարածված է անասնապահությունը։ Մարդիկ պահում են խոշոր եղջերավոր անասուններ, խոզեր, ոչխարներ։ Առանձին խմբեր ունեն ավանդական զբաղմունք։ Այսպես, Կանտաբրիայի պասիեգոսները, Լեոնի մարագատոսները, Աստուրիայի վակեյրոսները (բոլորն էլ` անասնապահներ) իրենց ապրանքը փոխում են հացով, բանջարեղենով, ատաղձագործական իրերով։
Իսպանիան տնտեսական բավական բարձր զարգացվածություն ունի։ Նրա պատմության մեջ եղել է անկումային շրջան, երբ բազմաթիվ գաղութներից նավերը կենտրոն են հասցրել ոսկի ու արժեքավոր նյութեր։ Այս հանգամանքով պայմանավորված` տնտեսության զարգացումը երկրում կանգ է առել, սակայն գաղութների ազատագրումից հետո երկրի տնտեսությունն աստիճանաբար զարգացել է։
Տմտեսության կարևորագույն ճյուղերից են հանքագործությունը, սև մետալուրգիան, մեքենաշինությունը, էլեկտրատեխնիկական, քիմիական ու տեքստիլ արդյունաբերությունը։ Տնտեսության մեջ զգալի դեր է բաժին հասնում զբոսաշրջությանը։
Գյուղատնտեսության մեջ պահպանվել են ֆեոդալական մնացուկներ. տնտեսությունների մեջ գերակշռում են խոշոր լատիֆունդիաները։ Միլիոնավոր գյուղացիներ արտագաղթում են քաղաքներ։ Բնակչության մեծ մասը ներկայումս զբաղված է արդյունաբերության ու ծառայությունների ոլորտում։
Երկրում մեծ տեղ ունի գինեգործությունը։ Գինու առավել հայտնի տեսակ է խերեսը (արտադրվում է Խերեսում), մալագան (Մալագա քաղաքում), պորտվեյնն ու մադերան (պորտուգալական ծագման գինիներ)։ Միջերկրածովյան երկրներում սովորաբար ճաշի ժամանակ չափավոր քանակով օգտագործում են չոր, թույլ գինիներ։ Իսպանիայի հյուսիս-արևմուտքում տարածում ունի օրուխոն, իսկ Գալիցիայում` կեյմադան։
Իսպանացիների ավանդական զբաղմունքներից է կիրառական արվեստը, որը ներկայացվում է կերամիկական իրերի պատրաստումով, փայտագործությամբ, գեղարվեստական ասեղնագործությամբ, գործվածքով, կտավագործությամբ։
Բնակավայրերը տարբեր տեսակի են։ Կան մեծ բնակավայրեր, միջնադարյան տարատեսակ քաղաքներ` հարուստ պատմական ավանդույթներով և հուշարձաններով, փոքր գյուղեր։ Առավել մեծ, բազմաֆունկցիոնալ քաղաքներից են Մադրիդը, Բարսելոնան, Վալենսիան։ Շատ են նավահանգիստները։ Լեռնային շրջանների բնակավայրերը հիշեցնում են կովկասյան բազմաշերտ բնակավայրեր, տները հիմնականում սպիտակ են։ Հնում իսպանացիներն օգտագործել են անձավներ ու քարանձավներ, կառուցել են շրջանաձև և օվալաձև կիսագետնափորներ։
Երկրի հյուսիս-արևմուտքում տարածում ունեն անտաշ քարից պատրաստված տները` հարդե տանիքով (պալյասո)։ Հյուսիսում, որը երկրի խոնավ մասն է, տարածված են բասկ-նավարական կամ աստուրա-գալիսիական քարե տները։ Դրանք ունեն երկու հարկ. վերին հարկում ննջասենյակներն են, ճաշասենյակը, խոհանոցը, իսկ առաջին հարկում` տնտեսական տարածքներ։ Հարավում` չորային մասերում, տները միահարկ են, իսկ տնտեսական հատվածներն ու անասնապահական շինությունները` առանձին։ Շատ թաղամասեր աղքատ են փայտանյութից ու քարից, այդ պատճառով էլ օգտագործում են կավ և աղյուս։ Կան փոքր տներ` տափակ տանիքներով։ Անդալուզիայում տները փակ բակ ունեն։
Տղամարդկանց հագուստը նեղ է, տաբատները` կարճ (մինչև ծնկները). այսպիսի հագուստ են կրել Եվրոպայում 18-րդ դարում։ Իսպանացիների կարճ բաճկոնները սովորաբար զարդարված են առաջամասում, իսկ հետևի մասում կան ասեղնագործություններ։ Կոշիկ պատրաստել են կաշվից և ճիպոտանման կեմենուց։ Հյուսիսում անձրևին հագել են փայտե մաշիկներ։ Իսպանացիները դրել են ֆետրե, ծղոտե լայնեզր գլխարկներ, բասկյան բերետ։ Կանանց հագուստը երկրի կենտրոնում եղել է բրդե կարճ վերնազգեստ և լայն կիսաշրջազգեստ, իսկ Անդալուզիայում` երկար, նեղ զգեստ։ Գլխին դրել են սպիտակ ժանեկազարդ մանթիլյա։ Զուգագուլպաները եղել են ասեղնագործ։ Որպես զարդ մազերին դրել են ծաղիկներ։ Իսպանական բնորոշ զգեստ է լայն կիսաշրջազգեստը` բազմաթիվ դարսերով։
Խոհանոցը բազմազան է։ Ընդհանուր տարածում ունեն խոզի ճարպը, ձիթապտուղը, պոմիդորով, սոխով, սխտորով, կարմիր պղպեղով կծու համեմունքները, բանջարեղենն ու մրգերը։ Անդալուզիայում ձկնեղենից, իսկ հարավ-արևելքում բրնձից տարատեսակ ուտեստներ են պատրաստում։ Բնորոշ ուտեստ է պաելյան. այն պատրաստվում է տարբեր արգանակներով և բրնձով ու համեմվում սոխով, տաքդեղով, կանաչեղենով, լիմոնի հյութով, ձեթով։ Տարածում ունեցող մեկ այլ ուտեսետ է օլյա պոդրիդան, որը պատրաստում են մսով, երշիկով, կանաչ ոլոռով, կարտոֆիլով, գազարով, կաղամբով, տաքդեղով և համամում աղով, մաղադանոսով, քերած պանրով և պոմիդորով։ Տորտիլյասը տապակած ձուն է` կարտոֆիլով ու բանջարեղենով։
Կաթոլիկ ավանդույթներ
Ամեն տարի ունի իր հովանավորը, որի օրը նշվում է։ Տոները կազմակերպում են էրմանդադները։ Հարավում դրանք նշվում են շքեղ, հյուսիսում` առավել համեստ։ Գարնանային դիմակահանդեսները, տոնավաճառները, թատերականացված ներկայացումները բնորոշ են կոնկրետ տեղերի։
Մշակույթ
Իսպանիայի ճարտարապետությունը ներկայանում է նույն գծերով, ինչ մյուս երկրների ճարտարապետությունը, սակայն այն ունի միայն իրեն բնորոշ ինքնատիպ դիմագիծ։ Նրա առանձնահատկություններից է մուսուլմանական ճարտարապետության ազդեցությունը (հատկապես երկրի հարավում)։ Իսպանական գոթիկան գրեթե չի առանձնանում ընդհանուր եվրոպական տեսակից (այստեղ այն ստացել է մուդեխար անվանումը), սակայն Վերածնունդն արդեն ինքնատիպ է ։ Այն ստացել է պլատերեսկո անվանումը (platero` ոսկերչական, plata` արծաթ բառից)։ Բարոկկո ոճը այստեղ ևս ունեցել է ուրիշ անվանում` չուրիգերեսկո (ճարտարապետ Խոսե Բենիտո Չուրիգերայի անունից)։ Ճարտարապետական առավել նշանավոր շինություններից են Սանտյագո դե Կոմպոստելայի տաճարը, Բուրգոսի տաճարը, Վալյադոլիդի համալսարանի շենքը։ Հետագայում Իսպանիայում զարգացել են ողջ Եվրոպային բնորոշ մնացած ոճերը։ Իսպանիային է բնորոշ ճարտարապետ Անտոնիո Գաուդիի ոճը, որ մասնագետները գնահատում են մոդեռն։ Նա եղել է կատալոնացի, և նրա նախագծերը տարածված են Կատալոնիայում` Բարսելոնայում։ Բացի ինքնատիպ ոճով շատ տներից` նա նախագծել է Սագրադա Ֆամիլիան, որը վերջին ժամանակներս վերածվել է Իսպանիայի խորհրդանիշի (ինչպես, օրինակ, Էյֆելյան աշտարակը Փարիզում)։ Նախկինում Իսպանիայի խորհրդանիշներն էին Դոն Կիխոտի ու Սանչա Պանսայի կերպարները «Դոն Կիխոտ» վեպից։
Իսպանական մշակույթը մեծ ազդեցություն է թողել այլ երկրների մշակույթների վրա։ Ֆրանսիացի Ժորժ Բիզեն գրել է «Կարմեն» օպերան, իտալացի Ջոակինո Ռոսինին` «Սևիլյան սափրիչ» օպերան, ավստրիացի Լյուդվիգ Մինկուսը` «Դոն Կիխոտ» բալետը։
Տղամարդկանց անուններ
Ագուստին, Ալբերտո, Ալֆոնսո, Ալֆրեդո, Արսենիո, Ալոնսո, Ալեխանդրո, Ամբրոսիո, Անդրես, Անտոն, Անտոնիո, Աուգուստո։
Բարտոլոմե, Գոնզալո, Կառլոս, Սեսար, Սերխիո, Կլեմենտե, Դիեգո, Դոմինգո, Էդուարդո, Էմիլիանո, Էնրիկե, Էստեբան, Ֆեդերիկո։
Ֆելիպե, Ֆելիքս, Ֆերնանդո, Ֆրանսեսկ, Ֆրանսիսկո, Գոնսալո, Գիլիերմո, Գուստավո, Էռնանդո, Ուգո, Ումբերտո, Իգնասիո, Ինյիգո, Կրիստոբալ, Խեսուս։
Խոակին, Խորխե, Խոսե (Խոսեպ, Խուսեպե), Խուան, Խուլիան, Խուլիո, Լեոն, Լուիս, Մանուել, Մարկո, Միգել, Նիկոլաս։
Օկտավիո, Պաբլո, Պեդրո, Պիո, Ռաֆայել, Ռամոն, Ռաուլ, Ռենատո, Ռիկարդո, Ռոբերտո, Ռոդրիգո, Սալվադոր, Սանչո, Թոմաս, Վիսենտե, Վիկտոր, Խավիեր։
Կանանց անուններ
Ալիսիա, Ալբա, Ամալյա, Անա, Անխելիկա, Անխելես, Աուրորա, Բլանկա, Կարմեն, Կոնչա, Դելմիրա, Դոլորես, Գաբրիելա, Ինես, Իսաբել, Խիմենա, Խոսեֆինա, Խուլիա։
Լաուրա, Լենիդա, Լուսիա, Մարգարիտա, Մարիա, Մերսեդես, Մոնսերատ, Ներեա, Պաոլո, Պատրիցիա, Պիլար, Սոլեդադ, Սուսանա, Տերեսա, Էլենա, Էլիսա, Էստեֆանիա։
Ազգանունները կազմվում են` անվանը -ես ածանց ավելացնելով, այսպես` Ռամիրո-Ռամիրես, Ռոդրիգո-Ռոդրիգես և այլն։
Ծանոթագրություններ
Կատեգորիա:Ռոմանական ազգեր Կատեգորիա:Իսպանիայի ազգեր
Բազանտար
Բազանտար (Bazantar), փորձնական լարային երաժշտական գործիք։ Այն նման է կոնտրաբասին և ունի հինգ լար։ Այն պատրաստվել է Մարկ Դոթշի կողմից 1993-1997 թվականներին և առաջին անգամ նվագել են 1999 թվականին։
Դոթշը մանրամասն աշխատելով գործիքին կցել է բազմաթիվ սինթետիկ լարեր։ Գործիքը նվագում են ինչպես կոնտրաբասը, աղեղով։ Բազանտարը ունի մոտ հինգ օկտավա դիապազոն։
Արտաքին հղումներ
Կատեգորիա:Լարային երաժշտական գործիքներ
Մարկո Խան
Մարկո Խանլյան, հայտնի է նաև որպես Մարկո Խան, հայ֊ամերիկյան֊իրանյան կինոդերասան և հեռուստատեսային աստղ։
Կենսագրություն
Խանը ծնվել է Թեհրանում, Իրան՝  Աննա եւ Լևոն Խանլյանի ընտանիքում ։ Նրա հայրը ծնվել է Լիբանանում, հետո տեղափոխվել է Իրան, որտեղ և հանդիպել է Խանի մորը, ով ծնվել է Վրանստանում։ Երկու ծնողներն էլ ծագումով հայ են։ Մարկոն և փոքր եղբայրը՝ Ալեկոն, լքել են Իրանը 11 տարեկանում` բարձրագույն կրթություն ստանալու համար։ Սովորելով Վենեցիայում, Իտալիայում, այնուհետև Կատալինայում֊Կալիֆոռնիա՝ Մարկոն այժմ բնակվում է Լոս Անջելեսի իր տանը։ 17 տարեկանում նա իրենն է  դարձնում անգլերենը որպես չորրորդ լեզու և ստանձնում է իր ողջ ընտանիքի պատասխանատվությունը։ 12 տարի շարունակ նա աշխատել  մի շարք ռեստորաննրում՝ իր ընտանիքին աջակցելու համար։
Սևան (տպարան)
«Սևան», գրահրատարակչատուն և տպարան Բեյրութում։ Ստեղծվել է 1955 թվականին։ Հիմնադիր, գլխավոր խմբագիր, հրատարակիչ և տպարանատեր՝ Սիմոն Սիմոնյան։
Պատմություն
Տպարանը շուրջ երեսուն տարվա ընթացքում լույս է ընծայել 500 - ից ավելի գրական - գեղարվեստական, պատմա - լուսավորչական, բանասիրական, թարգմանական և բազմաբնույթ այլ հրատարակություններ։ Հատկապես արժեքավորներից են Ս. Մալխասյանցի «Հայերէն բացատրական բառարանը» (h. Ա - Դ, 1955 - 56, 1983), Մաղաքիա արք. Օրմանյանի «Ազգապատումը» (հ. Ա - Գ, 1959 -60), Մ. Աբեղյանի «Հայ հին գրականութեան պատմութիւնը» (հ. Ա, Գ, 1968, հ. Բ, 1959), Հ. Աճառյանի «Հայոց անձնանունների բառարանը» (հ. Ա - Ե, 1972), Ե. Չարենցի (1955),Ա. Բակունցի (1955), Հ. Շիրազի (1971), Պ. Սևակի (1972) «Հատընտիր» - ները, Ե. Օտյանի «Ընկ. Բ. Փանջունի» (1962, 1969) վեպը, Շ. Շահնուրի «Թերթիս կիրակնօրեայ թիւը» (1958), «Նահանջը առանց երգի» (1981), հիմնադիր Սիմոն Սիմոնյանի /«Կը խնդրուի... խաչաձեւել» (1965), «Խմբապետ Ասլանին աղջիկը» (1967), «Սիփանայ քաջեր» (Ա և Բ հատորներ, 1967 և 1970), «Լեռնականներու վերջալոյսը» (1968), «Լեռ եւ ճակատագիր» (1972), «Անժամանդրոս» (1978) /, սփյուռքահայ ժամանակակից գրողների և բազմաթիվ այլ գործեր (մի մասն առաջին անգամ այստեղ է լույս տեսել)։ «Սևան» - ում Սփյուռքի դպրոցների համար կազմվել և հրատարակվել են հայոց պատմության, հայոց լեզվի, գրականության, աշխարհագրության, թվաբանության, կրոնի, գեղագիտության, իրավագիտության և այլ առարկաների՝ 55 - ից ավելի անուն դասագրքեր, այդ թվում՝ Սիմոնյանի հեղինակած, որոնցից շատերը գործածվում են ցայսօր։
Աղբյուրներ
Կատեգորիա:Տպարաններ
Վայմուշա
Վայմուշա (Ваймуша), գյուղ Ռուսաստանի Արխանգելսկի մարզի Պինեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 723 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Արխանգելսկի մարզի Պինեժսկի շրջանի բնակավայրեր
Աղորեն
Աղորեն, գյուղ Արևմտյան Հայաստանում, Էրզրումի վիլայեթի Էրզրումի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Իմո նահանգ
Իմո նահանգ (իգբո՝ Ȯra Imo), նահանգ Նիգերիայի հարավ արևելյան աշխարհաքաղաքական գոտում, հյուսիսից սահմանակից Անամբրա նահանգին, արևմուտքից և հարավից Ռիվերս նահանգին, արևելքից Աբիա նահանգին ։ Իր անունը ստացել է Իմո գետից, որը հոսում է նահանգի արևելյան սահմանով։ Նահանգի մայրաքաղաքը Օվերին է, իսկ նահանգի մականունը «Իսթրն Հարթլենդ» է ։
36 նահանգներից Իմոն 34-երորդն է փոքր տարածքով, բայց տասնչորսերորդը խիտ բնակեցվածությամբ՝ 2016 թվականի դրությամբ ավելի քան 5,4 միլիոն բնակչությամբ ։ Աշխարհագրորեն նահանգը բաժանված է Նիգերի դելտայի ճահճային անտառների միջև հեռավոր արևելքում և ավելի չոր Քրոս Նիգեր անցումային անտառների միջև նահանգի մնացած հատվածում։ Աշխարհագրական այլ հիմնական առանձնահատկություններն են նահանգի գետերն ու լճերը՝ Ավբանա, Իմո, Օրաշի և Օտամիրի, ինչպես նաև Օգուտա լիճը արևմտյան Իմո նահանգում ։
1960 թվականի անկախությունից հետո ներկայիս Իմոյի տարածքը հետանկախյան Արևելյան շրջանի մի մասն էր կազմում մինչև 1967 թվականը, երբ շրջանը բաժանվեց և տարածքը դարձավ Արևելյան Կենտրոնական նահանգի մի մասը։ Երկու ամիս էլ չանցած, նախկին Արևելյան շրջանը, որպես անջատողական, Իգբո ազգայնական Բիաֆրա նահանգի մի մաս, փորձում էր անջատվել Իմոյից Նիգերիայի եռամյա քաղաքացիական պատերազմի ընթացքում։ Տարածքը ծանր կռիվներ է անցկացրել պատերազմի ողջ ընթացքում Օվերրիի և նրա շրջակա տարածքի հետ, որոնք երկու անգամ պայմանագիր են կնքել, նախքան Օվերրին նշանակվել է Բիաֆրանի մայրաքաղաք 1969 թվականին։ Դաշնային ուժերը 1970 թվականի սկզբին գրավել են ներկայիս Իմո նահանգը «Թեյլ Վայնդ» օպերացիայի շնորհիվ և ավարտել պատերազմը ։ Պատերազմի ավարտին և Նիգերիայի վերամիավորմանը Արևելյան Կենտրոնական նահանգը ոտքի կանգնեց մինչև 1976 թվականը, երբ Իմո նահանգը ձևավորվեց Մուրթալա Մուհամմեդի կողմից։ Տասնհինգ տարի անց Իմո նահանգը բաժանվում է արևելյան Իմոյից՝ կազմելով նոր Աբիա նահանգը ։
Նահանգի տնտեսությունը մեծապես կախված է գյուղատնտեսական արտադրությունից, հատկապես արմավենու յուղի, ինչը քաղաքացիների մեծամասնությունը օգտագործում է խոհանոցում ։ Հիմնական փոքր արդյունաբերությունը նավթի և բնական գազի արդյունահանումն է, հատկապես Իմոյի հյուսիսում և արևմուտքում։ Պետությունն իր պատմության ընթացքում ենթարկվել է տարբեր բռնությունների, հատկապես 1996 թվականի Օտոկոտոյի հակապաշտամունքային ապստամբություններին և Արևելյան Անվտանգության ցանցի շարունակական սեպարատիստ բռնություններին, ինչպես նաև այլ պատեհապաշտ նատիվիստ զինյալների ապստամբությանը։ Չնայած ոչ խաղաղ իրավիճակին, իր արագ աճող բնակչությամբ և արդյունաբերությամբ, Իմո նահանգը Մարդկային ներուժի զարգացման ինդեքսով վեցերորդն է երկրում ։
Տեղակայում
Իմո նահանգը արևելքում սահմանակից է Աբիա նահանգին, արևմուտքում՝ Նիգեր գետին և Դելտային, հյուսիսում Անամբրային, իսկ հարավում Ռիվերսին ։ Նահանգը գտնվում է 4°45' և 7°15' հյուսիսային լայնություններում, և 6°50' ու 7°25' արևելյան երկայնություններում, տարածքը մոտ 5100 քառակուսի կմ է ։
Բնական ռեսուրսներ
Նահանգն ունի մի շարք բնական ռեսուրսներ՝ նավթ, բնական գազ, կապար, կալցիումի կարբոնատ, արևային և քամու էներգիա, ցինկ ։
Եկամտաբեր բուսական աշխարհ՝ իրոկոն, կարմրափայտ ծառ, օբեչ, բամբուկ, ռետինե ծառ և յուղե արմավենի։ Բացի այդ, նահանգում կարելի է հանդիպել նաև սպիտակ կավ, նուրբ ավազ և կրաքար ։
Նավթ և գազ
Նահանգում կան ավելի քան 163 նավթահորեր, ավելի քան 12 տարբեր վայրերում ։ Նահանգում գործող հիմնական նավթի ընկերություններն են՝ Ադաքս Փեթրոլիումը, Շեվրն Քորփորեյշնը, Րոյլ Դաչ Շեյլը և Ագիպը ։ Նավթով հարուստ տեղական կառավարման խորհուրդներից մի քանիսն են՝ Օհաջի/Էգբեմա, Օգուտա, Օրու Իսթ, Իհո, Օրու Ուեսթ, Օբովո և Նգոր Օկպալա ։
Ներդրումներ
Նահանգում բազմաթիվ ներդրումներ են կատարվում, այդ թվում նավթի և գազի, քիմիական գործարանների, գարեջրի, հիդրոէլեկտրակայանների, գազով աշխատող էլեկտրակայանների, հացահատիկի, օսլայի, քեշյու ընկույզի, մրգերի և բանջարեղենի հյութերի խտանյութերի արտադրության, բազմայուղային սերմերի մշակման ինտեգրված գործարանների, կերամիկայի, ներքին ջրային տրանսպորտի և արմավենու ։